钦定古今图书集成/历象汇编/岁功典/第013卷 > 《满庭芳》〈春〉前人
## 钦定古今图书集成/历象汇编/岁功典/第013卷 > 《满庭芳》〈春〉前人

晚色云开，春随人意，骤雨才过还晴。高堂芳树，飞燕
蹴红英。舞困榆钱自落，秋千外、绿水桥平。东风里，朱
门映柳，低按小秦筝。　多情，行乐处，珠钿翠盖，玉辔
红缨。渐酒空金榼，花困蓬瀛。豆蔻梢头旧恨，十年梦、
屈指堪惊。凭栏久，疏帘淡日，寂寞下芜城。